***Я.Купала. “Бандароўна”*** *(тэставае заданне, 9 клас)*

*1. Праца над паэмай была завершана:* 1) 12 лютага 1905 г.; 2) 24 чэрвеня 1913 г.; 3) 5 жніўня 1921 г.; 4) 17 кастрычніка 1922 г.; 5) 3 красавіка 1928 г.

*2. Упершыню паэма надрукавана:* 1) у газеце “Наша доля” 1 верасня 1906 г.; 2) газеце “Северо-Западный край” 15 мая 1905 г.; 3) газеце “Наша ніва” 19 ліпеня 1913 г.; 4) часопісе “Полымя”, 1922 г.; 5) часопісе “Беларускі піянер”, 1928 г.

*3. Паэма “Бандароўна” змешчана ў зборніку:* 1) “Спадчына”; 2) “Жалейка”; 3) “Гусляр”; 4) “Безназоўнае”; 5) “Адцвітанне”.

*4. Падзеі, якія згадваюцца ў творы, сапраўды адбываліся:* 1) у ХІV ст.; 2) ХV ст.; 3) ХVІ ст.; 4) ХVІІ ст.; 5) ХVІІІ ст.

*5. Першым баладу пра Бандароўну апублікаваў:* 1) Рыгор Шырма; 2) Ян Чачот; 3) Павел Шэйн; 4) Еўдакім Раманаў; 5) Міхаіл Федароўскі.

*6. Паэма складаецца:* 1) з 9 раздзелаў; 2) 10 раздзелаў; 3) 11 раздзелаў; 4) 12 раздзелаў; 5) 13 раздзелаў.

*7. Паэма “Бандароўна”:* 1) створана на аснове рэальных гістарычных падзей і па матывах беларускіх і ўкраінскіх народных песень; 2) рэалістычная; 3) рамантычная; 4) ліра-эпічная; 5) перакладзена на 25 моў свету.

*8. Бандароўна ў паэме:* 1) непадкупная, непакорная, ахвяруе жыццём дзеля свабоды, абараняючы чалавечую годнасць; 2) сімвал свабодалюбства, гонару народа; бескампрамісная; прыклад высокай маральнасці; 3) дачка казака Бандарэнкі з мястэчка Берастэчка; вясёлая і жыццярадасная; узвышаная і вытанчаная натура; 4) увасабляе маральную чысціню, хараство і духоўную цэльнасць, пачуццё ўнутранай годнасці і незалежнасці; 5) смелая, валявая, мужная і вольналюбівая, славіцца сваёй прыгажосцю; мае дзявочы гонар і чалавечую годнасць.

*9. Вобраз Бандароўны ў паэме ствараецца з дапамогай:* 1) ускоснай характарыстыкі аўтара; 2) учынкаў гераіні; 3) выказванняў пра яе іншых дзейных асоб; 4) маналогаў, няўласна-простай мовы персанажа; 5) пейзажных малюнкаў і філасофскіх адступленняў.

*10. Бандароўне даражэй за ўсё:* 1) уласнае здароўе, якое лічыць найважнейшай каштоўнасцю; 2) свабода, у імя яе гераіня ахвяруе сваім жыццём; 3) думка людская, да якой дзяўчына заўсёды прыслухоўваецца; 4) шчасце блізкіх і родных; 5) уласны дабрабыт, матэрыяльная незалежнасць.

*11. Пан Патоцкі ў паэме:* 1) рамантычны злачынец, пан-спакуснік, свавольны да шаленства; 2) разбэшчаны, ганарлівы, бесчалавечны, феадал-самадур; 3) спустошаны чалавек, бязлітасны тыран, дэспат, вольны чыніць над людзьмі любое зло; 4) набожны, спагадлівы ў адносінах да іншых, любіць народ, паважае яго звычаі; 5) пагардлівы ў адносінах да людзей, люты, жорсткі, “ні старому, ні малому не спускае жартаў”.

*12. Імя пана Патоцкага:* 1) Фёдар; 2) Васіль; 3) Мікалай; 4) Кірыл; 5) Назар.

*13. Бандароўна ўвасабляе:* 1) уладу, сілу; 2) праўду, сумленне; 3) хараство чалавечай душы; 4) багацце, шчодрасць, дараванне; 5) нязломнасць і смеласць.

*14. Смерць Бандароўны:* 1) стала той іскрай, з якой разгарэлася полымя народнага гневу. У 1768 г. ва Украіне адбылося казацкае паўстанне пад кіраўніцтвам Максіма Жалезняка і Івана Гонты супраць польскіх паноў-прыгнятальнікаў; 2) з’яўляецца ўрокам мужнасці і гераізму, смелым выклікам беззаконню, дэспатызму, сацыяльнай несправядлівасці; 3) нічога не змагла змяніць у жыцці народа, ніяк не паўплывала на сацыяльны стан простага люду; 4) сімвал духоўнага заняпаду народа, яго абяздоленасці і прыгнёту, рабскага існавання; 5) вынік жыцця чалавека, які хвалюецца пра сябе і сваіх блізкіх.

*15. Асноўная тэма паэмы:* 1) паказ Бандароўны, захапленне яе прыгажосцю, мудрасцю, разважлівасцю; 2) паэтызацыя гордай і свадобалюбівай асобы; 3) услаўленне мужнасці, любові да свабоды і Радзімы; 4) выкрыццё эгаістычнай сутнасці Патоцкага, яго агрэсіўных заваёўніцкіх поглядаў і намераў; 5) апісанне цяжкага жыцця прыгнечанага люду ў часы феадалізму.

*16. Які вобразан-выяўленчы сродак (мастацкі троп) выкарыстоўвае аўтар у наступных радках:*

*Не віхор калыша лесам,*

 *Не ваўкі заводзяць,*

*Не разбойнікі талпою*

 *За дабычай ходзяць.*

*На Ўкраіне пан Патоцкі,*

 *Пан з Канёва родам,*

*З сваёй хеўрай гаспадарыць*

 *Над бедным народам.*

1) гіпербалу; 2) літоту; 3) метафару; 4) паралелізм; 5) параўнанне.

*17. Твор напісаны вершаваным памерам:* 1) дактылем; 2) амфібрахіем; 3) анапестам; 4) ямбам; 5) харэем.

*18. Асаблівасцямі паэмы з’яўляюцца:* 1) наяўнасць вялікай колькасці пазасюжэтных элементаў і дзейных персанажаў, рэлігійная аснова твора; 2) твор падзелены на раздзелы, цесна звязаныя паміж сабой адзінствам дзеяння; напісаны чатырохрадковай страфой (катрэнам); 3) народна-паэтычны каларыт твора; 4) песеннасць і лірызм твора; 5) лірычныя звароты, якія цесна звязаны з сюжэтам.

*19. Твор з фальклорам збліжае (збліжаюць):* 1) народна-паэтычная вобразнасць: “дзяўчына-каліна”; “як дзве зоркі, яе вочы”; “слёзы, як улетку росы”; “ручкі белыя”; “чорныя бровы” і інш. 2) сімвалічныя вобразы галубкі (Бандароўна) і каршуна (пан Патоцкі); 3) пачатак твора – традыцыйны песенны зачын; 4) ужыванне прыёму трагічнасці, народна-песенных паўтораў, сінтаксічнага паралелізму; 5) сталыя народна-паэтычныя эпітэты, тыповыя для народных песень параўнанні.

*20. Аўтар у ІІІ раздзеле паэмы піша:*

*К таму часу ў Берастэчка*

 *К дружыне казачай*

*Прыблукаўся пан Патоцкі*

 *З хеўраю лядачай.*

*………………………………….*

*Асцярожна, пан Канеўскі!*

 *Будзе ліха, будзе,*

*Не забудзься, што сумленне*

 *Ёсць і ў простым людзе!*

Чаму аўтар называе пана то Патоцкім, то Канеўскім? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_